# Fricandó matiner

Fricandó Matiner (anteriorment Freakandó Matiner) va ser un programa de ràdio despertador que s'emetia a l'emissora musical catalana RAC 105 entre les 6 i 11 del matí dels dies feiners entre 2004 i 2019. Va ser creat per Llucià Ferrer i posteriorment va estar conduït per Vador Lladó (2006-2017), Gerard Romero (2017) i Ernest Codina (2017-2019).
Organitzat en format de magazín radiofònic, el programa es caracteritzava pel seu dinamisme i barrejava seccions de miscel·lània de curta durada, cançons, trucades als oients, informació general i d'esports i l'estat dels transports metropolitans de Barcelona, entre d'altres. El programa va celebrar els seus 10 anys de vida amb una festa a la Sala Barts de Barcelona l'11 de juny de 2015, on hi van actuar diversos grups com Els Catarres, Ramon Mirabet i l'Always Drinking Marching Band.

## Premis

Al llarg de la seva història, el programa ha estat guardonat amb els següents premis:
* Menció especial als mitjans de comunicació en ràdio del Premi Ciutat de Barcelona 2009.
* Premi ICOMI 2008 com a millor programa de ràdio.
* Premi GoliAD 2009 a la Millor Iniciativa de Ràdio.
A més a més, Vador Lladó va rebre l'any 2012 el premi de Ràdio Associació de Catalunya com a millor professional de ràdio —etapa durant la qual presentava Fricandó Matiner.

## Referències

* 1 2 3 Domènech Salazar, Ferrer Pons i Joan Tharrats, 2006.
* ↑ Ellakuria, Iñaki. «La voz que abre el día» (en castellà). La Vanguardia, 13-09-2004. [Consulta: 19 juliol 2019].
* 1 2 Villanueva, Marc. «RAC1 acomiada Ernest Codina i l'equip es compara amb els presos polítics». En Blau. ElNacional.cat, 27-06-2019. [Consulta: 19 juliol 2019].
* ↑ Castellví Roca, Albert. «Gerard Romero presentarà el ‘Fricandó matiner’». Diari ARA, 17-07-2017. [Consulta: 19 juliol 2019].
* ↑ «Gerard Romero y Elisenda Carod presentarán el Fricandó Matiner a partir de septiembre» (en castellà). La Vanguardia, 20-07-2017. [Consulta: 21 desembre 2021].
* ↑ Villanueva, Marc. «RAC 105 canvia Gerard Romero per Ernest Codina al Fricandó Matiner». En Blau. ElNacional.cat, 20-12-2017. [Consulta: 15 gener 2019].
* ↑ «El Fricandó matiner de RAC 105 celebra 10 anys aquest vespre» (Edició impresa). Ara, 11-06-2015, pàg. 44.
* ↑ «'Lofici de viure' obté el premi Ciutat de Barcelona de ràdio - 05 febrer 2009». El Punt Avui, 05-02-2009. [Consulta: 15 gener 2019].
* ↑ «Premis Ciutat de Barcelona. 2008». Ajuntament de Barcelona, n.d.. Arxivat de l'original el 16 de gener 2019. [Consulta: 15 gener 2019].
* ↑ «L'espot de "La Marató de TV3" guanya el Premi Abat Oliba als valors humans». Corporació Catalana de Mitjans Audiovisuals, 16-05-2008. [Consulta: 15 gener 2019].
* ↑ «Premi GoliAD al Fricandó matiner a RAC105 d'en Vador Lladó» (vídeo). Notícies 8. 8tv, 24-11-2009. [Consulta: 15 gener 2019].
* ↑ «El mataroní Vador Lladó, premiat com el millor professional de ràdio». Capgròs, 10-05-2012. [Consulta: 15 gener 2019].
* ↑ «Vador Lladó, premi al millor professional de ràdio». El Tot Mataró i Maresme, 11-05-2012. [Consulta: 15 gener 2019].

## Bibliografia

* Domènech Salazar, Francesc; Ferrer Pons, Llúcia; Joan Tharrats, Pascual. Freakandó matiner. Editorial Empúries, 2006 (Col·lecció Llibres Singulars). ISBN 978-8497871822.

## Enllaços externs

* Fricandó matiner - Lloc web oficial